अमृतसर के लिए रवाना हुए 220 तीर्थयात्री
अमृतसर के लिए रवाना हुए 220 तीर्थयात्री
दतिया | मुख्यमंत्री तीर्थ दर्शन योजना के तहत रविवार की रात नौ बजे दतिया स्टेशन से तीर्थ यात्रियों का एक जत्था अमृतसर के लिए रवाना हुआ। इस यात्रा में सिंधी समाज के कई लोग शामिल थे। यात्रा में दतिया जिले से 220 यात्री अमृतसर के लिए दतिया से दादर अमृतसर एक्सप्रेस से रवाना हुए हैं। इन तीर्थ यात्रियों का भाजपा नेताओं ने स्टेशन पर पहुंचकर फूल माला पहनाकर स्वागत किया। साथ ही उनकी यात्रा मंगलमय हो इसकी शुभकामनाएं दी है। स्वागत करने वालों में मप्र पाठ्य पुस्तक निगम के उपाध्यक्ष अवधेश नायक, भाजपा जिलाध्यक्ष विक्रम बुंदेला, गोविंद ज्ञानानी, विवेक मिश्रा, हरिओम सिंह यादव, मनमोहन आदि उपस्थित थे।
hin_Deva hin_Deva hin_Deva